जब अपनी फ़िल्म 'राम-लीला' को प्रमोट करने दीपिका पादुकोण अहमदाबाद के एक गरबा पंडाल में पहुंचीं तो उन्हें कहां पता था कि उनका इंतज़ार अंडे और टमाटर कर रहे हैं.दरअसल इस पंडाल में मौजूद दो समुदायों के लोगों को 'राम-लीला' के कुछ दृश्यों पर आपत्ति है. और इसलिए वो दीपिका का स्वागत अंडे और टमाटरों से करना चाहते थे.वक्त रहते पंडाल के आयोजकों को इन लोगों के इरादों के बारे में पता चल गया. जब आयोजकों ने इन लोगों को बताया कि फ़िल्म से उन दृश्यों को हटा दिया है तब जाकर ये लोग शांत हुए.संजय लीला भंसाली निर्देशित ये फ़िल्म 15 नवंबर को रिलीज़ हो रही है. फ़िल्म में दीपिका पादुकोण के साथ हैं रणवीर सिंह.इन दिनों टीवी पर अपने सपनों का राजकुमार ढूंढ रही हैं मल्लिका शेरावत. हाल ही में उनके इस शो पर राहुल महाजन पहुंचे.राहुल ने भी एक रिएलिटी शो के ज़रिए ही शादी की थी. मल्लिका के शो पर राहुल ने उन्हें जीवन साथी खोजने के तरीकों पर कई टिप्स दी.लेकिन इस दौरान मल्लिका ने राहुल से पूछ डाला कि उनके पिता कौन हैं और वो क्या करते हैं.खुद को भाजपा के प्रधानमंत्री पद के उम्मीदवार नरेंद्र मोदी का प्रशंसक बताने वाली मल्लिका को प्रमोद महाजन के बारे में नहीं पता ये जान कर राहुल महाजन सन्न रह गए.रजनीकांत की आने वाली फ़िल्म 'कोचडियान-द लेजेंड' में एक ख़ास बात ये भी है कि इस फ़िल्म में आप रजनीकांत को एक गाना गाते हुए भी सुनेंगे.ये फ़िल्म तमिल, हिन्दी और तेलुगु समेत कुछ और भाषाओं में भी रिलीज़ होगी. इस मेगा-बजट फ़िल्म का निर्देशन कर रहीं हैं रजनीकांत की बेटी सौंदर्या रजनीकांत अश्विन.कोचडियान के गाने 'मन्नन' को अपनी आवाज़ दी है रजनीकांत ने. फ़िल्म में ए आर रहमान का संगीत है. रजनीकांत ने 20 साल पहले संगीतकार इलैया राजा के लिए भी एक गीत गाया था.फ़िल्म की निर्देशक सौंदर्या कहती हैं, ''जब मैंने उनके सामने इस गाने का प्रस्ताव रखा तो वो तुरंत मान गए. उन्होंने हिंदी और तमिल दोनों भाषाओं में ये गाना गाया है. गाना बहुत ही अर्थपूर्ण और भावनात्मक है.''ये फ़िल्म इसी साल रजनीकांत के जन्मदिन यानी कि 12 दिसंबर को रिलीज़ हो रही है. फ़िल्म में दीपिका पादुकोण और जैकी श्रॉफ भी हैं.फ़िल्म अभिनेता संजय दत्त ने येरवडा जेल प्रशासन से अपने पैरोल की अवधि को दो हफ़्ते और बढ़ाने का जो अनुरोध किया था उसे मान लिया गया है.स्वास्थय कारणों की वजह से संजय ने ये अनुरोध किया था. अब संजय 29 अक्टूबर को जेल वापस लौटेंगे. अगर संजय की ये अर्ज़ी नहीं मानी जाती तो उन्हें आज ही जेल वापस लौटना पड़ता. संजय एक अक्टूबर को पैरोल पर येरवडा जेल से मुंबई आए.(बीबीसी हिन्दी के एंड्रॉएड ऐप के लिए यहां 



क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)